钦定古今图书集成/明伦汇编/氏族典/第445卷 > 《廖用贤尚友录》 > 柳世隆
## 钦定古今图书集成/明伦汇编/氏族典/第445卷 > 《廖用贤尚友录》 > 柳世隆

按《南齐书柳世隆传》，“世隆字彦绪，河东解人。祖凭，冯
翊太守。父叔宗，早卒。伯父元景为景和所杀，世隆以
在远得免。泰始初，诸州反叛，世隆以门祸获申，事由
明帝，乃据郡起兵应朝廷。明帝嘉其义，擢为太子洗
马。出巴西梓潼太守，还为越骑校尉，转司马、东海太
守，入为通直散骑常侍。时朝廷疑惮沈攸之，密为之”
防，以行郢州事。昇明元年，攸之反，攻郢不克。攸之死，
征为侍中，封贞阳县侯，出为吴郡太守。丁母忧。太祖
践阼，起为南豫州刺史，进爵为公。三年，出为安北将
军。世祖即位，授尚书左仆射，以疾逊位，转左光禄大
夫。卒谥忠武。